stanford-oval/wikipedia huggingface dataset:
ג'ו יו-רי
קריירה > 2021–הווה: קריירת סולו

ב-24 ביוני 2021 הוציאה ג'ו את השיר "Story of Us" עבור סדרת הטלוויזיה Monthly Magazine Home של רשת JTBC.
ב-23 בספטמבר פורסם הסינגל "Autumn Memories"‏ (가을 상자), שיתוף פעולה בין ג'ו לבין הזמר לי סוק-הון. ב-24 בספטמבר הודיעה WakeOne שג'ו תפרסם את אלבום הסינגל הראשון שלה, ששמו Glassy, ב-7 באוקטובר, ובו ייכלל סינגל מוביל הנושא את אותו השם. לאחר הופעת הבכורה שלה כאמנית סולו, קיבלה ג'ו מועמדויות לקטגוריית "טירונית השנה" בטקס פרסי דיסק הזהב ה-36, קטגוריית "האמנית החדשה הטובה ביותר" בטקס פרסי המוזיקה האסייתית של Mnet לשנת 2021, וכן "טירונית השנה" בטקס פרסי המוזיקה של סיאול ה-31.
ב-11 באפריל 2022 לוהקה ג'ו לתפקיד המשחק הראשון שלה, סדרת האינטרנט "Mimicus" של חברת Playlist Studio. ב-17 במאי הוכרז שג'ו תוציא את המיני-אלבום הראשון שלה, Op.22 Y-Waltz: in Major, ב-2 ביוני, ובו נכלל הסינגל המוביל "Love Shhh!". המיני-אלבום הגיע למקום החמישי במצעד האלבומים הדרום-קוריאני של סירקל צ'ארט. ב-7 ביוני השיגה ג'ו את הזכייה הראשונה שלה במופע מוזיקה, בתוכנית "The Show" של SBS M, לאחר שביצעה את "Love Shhh!". ב-11 באוגוסט הוציאה ג'ו את הסינגל השיווקי "Maybe", וב-13 בספטמבר פרסמה את השיר "Can You Feel My Heart" כחלק מפסקול סדרת הטלוויזיה The Law Cafe של KBS2.
ב-8 באוקטובר הוכרז שג'ו תוציא את אלבום הסינגל השני שלה, Op.22 Y-Waltz: in Minor, ב-24 באוקטובר. מאוחר יותר באותו חודש הוציאה ג'ו הוציא את השיר "Run (Female Ver.)" עבור סדרת הטלוויזיה The Fabulous של נטפליקס. בדצמבר 2022, הופיעה ג'ו בפרק 7 בעונה השנייה של סדרת הרשת Work Later, Drink Now בתפקיד סיאון, עבריינית צעירה. עבור תפקיד זה זכתה ג'ו לביקורות חיוביות מהמבקרים, בהם צ'וי היי-ג'ין מ-MT Star News, אשר שיבח את המשחק הטבעי שלה ותיאר את ההופעה כ"קצרה, אך משאירה רושם חזק". בנוסף להופעתה, פרסמה ג'ו את הרצועה "Drink It, Girls!" כחלק מפסקול העונה.
ב-24 במאי 2023 פרסמו ג'ו והשחקנית צ'אי סו-בין את הסינגל השיווקי "Yellow Circle" בשיתוף עם ליפטון וסטארשיפ אנטרטיינמנט. ב-29 ביוני הוכרז שג'ו לוהקה לעונה השנייה של סדרת הטלוויזיה משחק הדיונון של נטפליקס. ב-2 ביולי הוציאה ג'ו את הרצועה "Down (Juicy Juicy)", עבור סדרת הטלוויזיה See You in My 19th Life של ערוץ tvN. שלושה ימים לאחר מכן, הוציאה גרסת כיסוי לשיר "A Poem Titled You" של טאיון. ב-25 ביולי הוכרז שג'ו תוציא את המיני-אלבום השני שלה, Love All, לצד הסינגל המוביל "Taxi", ב-9 באוגוסט. ב-29 באוגוסט פורסם הסינגל "Luv Luv Luv", שיתוף פעולה של ג'ו עם סונג האן-בין מלהקת Zerobaseone, כחלק מהפסקול הסדרה My Lovely Liar של tvN.
ב-25 באוקטובר הוציאה ג'ו את הרצועה "Spring Days pass" עבור סדרת הטלוויזיה של Jeongnyeon: The Star Is Born של tvN.
דוגמנות

באוגוסט 2022 נבחרה ג'ו לדגמן לקולקציית Aurora של לוג'יטק G, הכוללת ציוד למשחקים בצבעי פסטל.
דיסקוגרפיה > מיני-אלבומים

| שם | פרטים | מיקומי שיא במצעדים> קוריאה הדרומית  | מיקומי שיא במצעדים> JPN  | מכירות |
| --- | --- | --- | --- | --- |
| Op.22 Y-Waltz: in Major |  יצא לאור : 2 ביוני 2022  חברת תקליטים: Wake One  פורמטים: CD, הורדה דיגיטלית, סטרימינג | 5 | 27 |  קוריאה הדרומית קוריאה הדרומית: 92,679  יפן יפן: 3,139 |
| Love All |  יצא לאור: 9 באוגוסט 2023  חברת תקליטים: Wake One  פורמטים: CD, הורדה דיגיטלית, סטרימינג | 11 | — |  קוריאה הדרומית קוריאה הדרומית: 38,232 |
דיסקוגרפיה > אלבומי סינגל

| שם | פרטים | מיקומי שיא במצעדים> KOR  | מכירות |
| --- | --- | --- | --- |
| Glassy |  יצא לאור: 7 באוקטובר 2021  חברת תקליטים: Wake One  פורמטים: CD, הורדה דיגיטלית, סטרימינג | 5 |  קוריאה הדרומית קוריאה הדרומית: 89,168 |
| Op.22 Y-Waltz: in Minor |  יצא לאור: 24 באוקטובר 2022  חברת תקליטים: Wake One  פורמטים: CD, הורדה דיגיטלית, סטרימינג | 6 |  קוריאה הדרומית קוריאה הדרומית: 58,874 |
דיסקוגרפיה > סינגלים

| שם | שנה | מיקומי שיא במצעדים> קוריאה הדרומית  | מיקומי שיא במצעדים> קוריאה(בילבורד)  | אלבום |
| --- | --- | --- | --- | --- |
| "Autumn Memories" (가을 상자) (עם לי סוק-הון) | 2021 | 193 | — | סינגל שלא מתוך אלבום |
| "Glassy" | 2021 | 137 | 84 | Glassy |
| "Love Shhh!" (러브 쉿!) | 2022 | 97 | 16 | Op.22 Y-Waltz: in Major |
| "Loveable" | 2022 | — | — | Op.22 Y-Waltz: in Minor |
| "Taxi" | 2023 | — | — | Love All |
דיסקוגרפיה > הופעות בפסקולים

| שם | שנה | מיקומי שיא במצעדים> קוריאה הדרומית(הורדות)  | אלבום |
| --- | --- | --- | --- |
| "My Love" | 2020 | 29 | פסקול Do You Like Brahms? (חלק 7) |
| "Story of Us" | 2021 | 62 | פסקול Monthly Magazine Home (חלק 2) |
| "Can You Feel My Heart" (내 마음을 느끼나요) | 2022 | 43 | פסקול The Law Cafe (חלק 2) |
| "Run (Female Ver.)" | 2022 | — | פסקול The Fabulous (חלק 2) |
| "Drink It, Girls!" (적셔!) | 2023 | 85 | פסקול Work Later, Drink Now (חלק 5) |
| "Down (Juicy Juicy)" | 2023 | 41 | פסקול See You in My 19th Life |
| "Luv Luv Luv" (עם סונג האן-בין) | 2023 | 47 | פסקול My Lovely Liar (חלק 5) |
| "Lost Dreams" | 2023 | — | פסקול Street Woman Fighter 2 (חלק 3) |
| "Spring Days Pass" | 2024 | 77 | פסקול Jeongnyeon: The Star Is Born (חלק 3) |
דיסקוגרפיה > שירים אחרים במצעדים

| שם | שנה | מיקומי שיא במצעדים> קוריאה הדרומית(הורדות)  | אלבום |
| --- | --- | --- | --- |
| "A Poem Titled You" (그대라는 시) | 2023 | 68 | סינגל שלא מתוך אלבום |
דיסקוגרפיה > שירים שהולחנו

כל הקרדיטים לקוחים ממסד הנתונים של איגוד זכויות היוצרים הקוריאני של המוזיקה, אלא אם צוין אחרת.
| שם | שנה | אמן | אלבום | הלחנה | כתיבה | עיבוד |
| --- | --- | --- | --- | --- | --- | --- |
| "Someday" | 2020 | Iz*One | Bloom*Iz | V | V | X |
| "With*One" | 2020 | Iz*One | Oneiric Diary | X | V | X |
| "Opening" | 2022 | ג'ו יו-רי | Op.22 Y-Waltz: in Major | V | V | X |
וידאוגרפיה > וידאו קליפים

| שם | שנה | מפיק (ים) |
| --- | --- | --- |
| "Glassy" | 2021 | סאני ויז'ואל |
| "Love Shhh!" | 2022 | סאני ויז'ואל |
| "Loveable" | 2022 | ג'ו וון-ג'ון (סטודיו ואקו) |
| "Taxi" | 2023 | 725 (SL Visual Lab) |
פילמוגרפיה > סדרות טלוויזיה

| שנה | שם | תפקיד | הערות | סימוכין |
| --- | --- | --- | --- | --- |
| 2017 | Idol School | משתתפת | סיימה במקום ה-15 |  |
| 2018 | Produce 48 | משתתפת | סיימה במקום ה-3 |  |
| 2022 | As Each Instinct | מנחה | עם לי דא-הוי |  |
| 2024 | משחק הדיונון | קים ג'ון-הי (שחקנית 222) | עונה 2 |  |
פילמוגרפיה > סדרות ותוכניות רשת

| שנה | שם | תפקיד | הערות | סימוכין |
| --- | --- | --- | --- | --- |
| 2021–2022 | Adola Travel Agency: Cheat-ing Trip | מנחה | עונות 1–2 |  |
| 2022 | Mimicus | או רו-סי |  |  |
| 2022 | Work Later, Drink Now | סי-און | עונה 2; הופעה מיוחדת |  |
| עתידי | Variety |  |  |  |
פרסים ומועמדויות

| טקס פרסים | שנה | קטגוריה | מועמד | תוצאה | סימוכין |
| --- | --- | --- | --- | --- | --- |
| פרסי אמן אסיה | 2021 | פרס פופולריות לזמרת סולו | ג'ו יו-רי | זכייה |  |
| פרסי אמן אסיה | 2024 | פרס הבחירה הטובה ביותר – טלוויזיה/קולנוע | ג'ו יו-רי | זכייה |  |
| פרסי אמן אסיה | 2024 | פרס ריגוש – טלוויזיה/קולנוע | ג'ו יו-רי | זכייה |  |
| פרסי מוזיקת הפופ האסייתית | 2021 | האמנית החדשה הטוב ביותר (חו"ל) | Glassy | זכייה |  |
| פרסי דיסק הזהב | 2022 | פרס טירונית השנה | ג'ו יו-רי | מועמדות |  |
| פרסי דיסק הזהב | 2022 | פרס האמן הפופולרי ביותר של Seezn | ג'ו יו-רי | מועמדות |  |
| פרסי First Brand קוריאה | 2023 | שחקנית-איידול מובילה ב-2023 | ג'ו יו-רי | זכייה |  |
| פרסי MAMA | 2021 | אמן השנה | ג'ו יו-רי | נכללה |  |
| פרסי MAMA | 2021 | האמנית החדשה הטובה ביותר | ג'ו יו-רי | מועמדות |  |
| פרסי MAMA | 2022 | 10 המובילים של בחירת המעריצים ברחבי העולם | ג'ו יו-רי | זכייה |  |
| פרסי בחירת המעריצים של Mnet יפן | 2022 | אייקון חם | ג'ו יו-רי | זכייה |  |
| פרסי המוזיקה של סיאול | 2022 | פרס הפופולריות של K-wave | ג'ו יו-רי | מועמדות |  |
| פרסי המוזיקה של סיאול | 2022 | פרס פופולריות | ג'ו יו-רי | מועמדות |  |
| פרסי המוזיקה של סיאול | 2022 | טירונית השנה | ג'ו יו-רי | מועמדות |  |
ביאורים

1 2  כחברה בלהקת Iz*One בלבד
↑  כולל את קיי-פופ הוט 100 ושירי קוריאה הדרומית
↑  "Loveable" לא נכנס למצעד הדיגיטלי של סירקל, אך הגיע למקום ה-18 במצעד ההורדות.
↑  "Taxi" לא נכנס למצעד הדיגיטלי של סירקל, אך הגיע למקום ה-24 במצעד ההורדות.
הוועדה לביטחון לאומי

| --- | --- |
 גוף פרלמנטרי:  הכנסת
 ייסוד הוועדה:  11 באוגוסט 2021
 יו"ר:  בועז ביסמוט (הליכוד)
 תחומי שיפוט:  ביטחון הפנים במדינה
 חברים
 הליכוד: משה סעדה, עמית הלוי יש עתיד: מירב בן ארי, נאור שירי הימין הממלכתי (1):מישל בוסקילה ש"ס: סימיון מושיאשוילי  יהדות התורה: ישראל אייכלר הציונות הדתית: מיכל וולדיגר  עוצמה יהודית: צביקה פוגל העבודה: גלעד קריב   רע"מ: ואליד אלהואשלה  ישראל ביתינו: חמד עמר
 האתר הרשמי
 
הוועדה לביטחון לאומי (בעבר: ועדת ביטחון הפנים) היא אחת מוועדות הכנסת הקבועות אשר פוצלה מוועדת הפנים והגנת הסביבה לאחר הקמת הכנסת ה-24. תחומי האחריות של הוועדה בהתאם לתקנון הכנסת הם ביטחון הפנים במדינה, שמירת הסדר הציבורי, ביטחון הציבור והקהילה, ביטחון אישי, מלחמה בפשיעה ובפשיעה המאורגנת ובנזקיה, מוכנות לאירועי חירום אזרחיים, משטרה, בתי סוהר ואסירים, כבאות והצלה וכלי ירייה.
גופים תחת פיקוח הוועדה

המשרד לביטחון לאומי
משטרת ישראל
שירות בתי הסוהר
הרשות הארצית לכבאות והצלה
הרשות להגנה על עדים
הרשות למאבק באלימות, בסמים ובאלכוהול
המטה הלאומי להגנה על ילדים ברשת
ראשי הוועדה

| מס' | שם | תמונה | שנות פעילות | סיעה | כנסת |
| --- | --- | --- | --- | --- | --- |
| 1 | מירב בן ארי |  | 11 באוגוסט 2021 – 15 בנובמבר 2022 | יש עתיד | הכנסת ה-24 |
| 2 | צביקה פוגל |  | 1 בפברואר 2023 - 4 בפברואר 2025 | עוצמה יהודית | הכנסת ה-25 |
| 3 | בועז ביסמוט |  | 4 בפברואר 2025 - מכהן | הליכוד | הכנסת ה-25 |
קוליברי אדום-חזה מצוי

| קוליברי אדום-חזה מצוי |
| --- | --- |
 קוליברי אדום-חזה מצוי זכר
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קוליבראים
משפחה:: קוליבריים
סוג:: קוליברי צבוע-חזה
מין:: קוליברי אדום-חזה מצוי
שם מדעי
 Archilochus colubris ‏לינאוס, 1758
תחום תפוצה


קוליברי אדום-חזה מצוי (שם מדעי: Archilochus colubris) הוא מין של עוף קטן גוף ממשפחת הקוליבריים שבסדרת הקוליבראים.
מאפיינים

מידות: אורך: 7-9 ס"מ. מוטת כנפים: 8-11 ס"מ. משקל: 2-6 גרם בלבד.
צבע גבם של פרטים בוגרים הוא ירוק מתכתי עד כחלחל, ואילו בטנם וגחונם בצבע לבן עד אפרפר. כנפיהם ישרות, קצרות ורזות. לזכרים בוגרים גרון, צוואר וחלק מהחזה בצבע אדום או כתום בוהק (וזהו גם מקור שמם), וזנב שחרחר המתפצל מכמה נוצות בצורת מזלג. לנקבה זנב שחור המעוגל בקצותיו וצווארה וחזה לא צבועים באדום, אולם לפעמים נראים נקודות לבנות על צווארה.
בטבע, נפוץ הקוליברי אדום-החזה במרחבים פתוחים ברוב הערבות שבמזרח ומעט במערב אמריקה הצפונית וקנדה, וזהו הקוליברי היחיד הנפוץ במזרח אמריקה הצפונית. הנקבה בונה קן באזור קשה יחסית לגישה כדי למנוע את כניסתם של טורפים, על שיח או עץ. גם הנקבה וגם הזכר מגנים על נחלתם בתוקפנות ומנסים עד כמה שהם מסוגלים, בהתחשב בממדי גופם, למנוע מפולשים להתקרב אל הקן ואל נחלתם. התוקפנות מורגשת במיוחד לקראת סוף הקיץ או תחילת הסתיו, כשהם משתדלים לאגור כמה שיותר מזון ולהשמין כהכנה לנדידה לאזורים חמים.
הקוליברי אדום-החזה נודד, ומבלה את החורף במקסיקו ובמרכז אמריקה; זאת בשל תנאי המחיה הקשים בחורף הקר של אמריקה הצפונית. במהלך הנדידה, חלק מהקוליברים עוברים מרחק של כ-965 ק"מ ללא עצירה לאורך מפרץ מקסיקו, מפנמה לפלורידה. הקוליברים מתרבים ביערות נשירים במזרח ארצות הברית ובדרום קנדה, במיוחד באונטריו.
הקוליברי אדום-החזה ניזון בעיקר מצוף פרחים, מחרקים קטנים ומעכבישים, שאותם הוא תופס בעזרת לשונו הארוכה. אף על פי שהקוליבריים ידועים כשותי צוף, פרוקי-רגליים מהווים אצל פרטים בוגרים מקור חשוב לחלבונים, ויטמינים ומינרלים.
בשל ממדי גופם הזעירים, הקוליברי אדום-החזה נטרף על ידי בעלי חיים רבים, ואף על ידי ציפורי שיר גדולות, שרוב תזונתם מורכבת מחרקים. למרות זאת, רק טורפים זריזים ביותר יכולים לתפוס קוליברי כשהוא עף; הקוליברים מהירים מדי עבור רוב הטורפים.
בשל כמות האנרגיה הרבה שהקוליברי מוציא כשהוא עף, הקוליברי אוכל בתכיפות גדולה מאוד במהלך היום. כשהטמפרטורות נמוכות, במיוחד בלילות קרים, הקוליברי נכנס למצב של מעין "תרדמת חורף".
הנקבה מטילה 2 ביצים (אף על פי שמספרן עשוי לעיתים להיות 1 או 3), שמהן בוקעים 1–2 גוזלים; היא דוגרת עליהן במשך 12–14 ימים. הגוזלים עוזבים את הקן ועפים לראשונה בגיל 18–22 יום.
גלריה

קוליברי צעיר
הערות שוליים

↑  קוליברי אדום-חזה מצוי באתר הרשימה האדומה של IUCN
| --- | --- |
בקרת זהויות :  NLI: 987007553731205171
מכון ישראלי לארכאולוגיה

| --- | --- |

 מדינה:  ישראל 
 מטה הארגון:  רחובות 
 מנכ"ל:  אלון שביט
 תקופת הפעילות:  2002–הווה (כ־23 שנים) 
 אתר רשמי
 
מכון ישראלי לארכאולוגיה (ע"ר) הוא עמותה שנוסדה בשנת 2002 במטרה להפיץ את הארכאולוגיה בקרב ציבור רחב ומגוון, להעלות את קרנה של הארכאולוגיה בחברה הישראלית ולתמוך בשימור המורשת של ארץ-ישראל ובהפצתה ברבים.
פעילותו של מכון ישראלי לארכאולוגיה כוללת ביצוע חפירות הצלה לפני פיתוח, ייעוץ ארכאולוגי, סיוע לוגיסטי למשלחות ארכאולוגיות וכן ניהול מיזמים של שימור ופיתוח אתרי עתיקות וחשיפתם לקהל.
המכון הוא עמותה ומלכ"ר המאגד בקרבו את בכירי אנשי המקצוע בתחום החפירות הארכאולוגיות, בתחום התכנון, השימור והשחזור. צוות המכון מורכב מארכאולוגים, אנשי שימור, מומחים לתיירות ומתלמידי מחקר. המכון פועל במגוון שיתופי פעולה עם מכונים ארכאולוגים אוניברסיטאיים.
"תגליות" (להלן), אשר פועלת תחת מכון ישראלי לארכאולוגיה, פועלת על מנת לקרב את הציבור הרחב לעולם הארכאולוגיה. "תגליות" מזמינה חוקרים וארכאולוגים להציג את מחקריהם בפני הקהל הישראלי בכנסים, הרצאות, סיורים והשתלמויות למורי דרך בנושא ארכאולוגיה.
בנוסף, עוסק המכון ביזום וניהול של פרויקטים "ארכאולוגיים קהילתיים". בפרויקטים אלו לוקחים חלק תושבים מקומיים בכלל, ובני נוער בפרט, בחפירות ארכאולוגיות, שימור, הדרכה ומגוון פעולות נוספות שמטרתן לחזק את הקשר בין תושבי העיר לאתרים הארכאולוגים הנמצאים בתחומה.
בשנת 2022 לקח על עצמו המכון את ניהול "הוצאת אריאל", על מנת להמשיך את מפעל חייו של אלי שילר, מייסד ההוצאה, לאחר פטירתו.
חפירות ושירותים ארכאולוגיים

המכון מבצע חפירות ארכאולוגיות ונותן שירותים ארכאולוגיים מגוונים כגון תסקירים ארכאולוגים, חוות דעת ונספחים לתוכניות מתאר ותוכנית בניין עיר, ייעוץ ליזמים בכל הקשור בארכאולוגיה, חוק ומדיניות, אומדנים ותקצוב, בדיקת התכנות כלכלית והערכות סיכון ליזמים המתכננים פיתוח באתרי עתיקות.
המכון מבצע גם מיזמים משולבים הכוללים, בין השאר חפירה ארכאולוגית, פיתוח, תכנון, שימור ושחזור אתרים, חפירות הצלה, פיתוח אתרי תיירות עתירי עתיקות וכן מספק שירותים לוגיסטיים למשלחות מחקר אקדמיות.
אחד המיזמים הגדולים ביותר של המכון הוא חפירת תל בית שמש בין השנים 2019 - 2020. החפירות שנוהלו על ידי בועז גרוס, סמנכ"ל המכון, התבצעו בחלק המזרחי של התל כחפירת הצלה בטרם הורחב כביש 38.
תגליות

"תגליות" היא מרכז העשרה המתמחה בהצגת הארכאולוגיה בפני הציבור הרחב. חזונה של "תגליות" הוא "השבת הארכאולוגיה של ארץ ישראל למרכז השיח בציבוריות הישראלית". לשם כך, מזמינה "תגליות" ארכאולוגים להציג את התגליות האחרונות וחידושי מחקריהם בפני הציבור הרחב.
"כנס תגליות" מתקיים מדי שנה בחודש ינואר. במהלך כנס זה מציגים חוקרים בפני הציבור הרחב תגליות ארכאולוגיות אשר נחשפו לאחרונה וחידושי מחקר.
שימור

יעד מרכזי של המכון הוא פיתוח אתרי מורשת וחשיפתם לציבור הרחב. העמותה מפעילה אדריכלים, מהנדסים, משמרים ואנשי מקצוע האחרים בתחום שימור ושחזור אתרים ארכאולוגיים והיסטוריים. המכון מתמחה בשימור מבנים היסטוריים וארכאולוגיים, בהכנת חוות דעת ליזמים, בפיתוח אתרי תיירות ובביצוע סקרי שימור. אחד מהמבנים בה ניהלה העמותה פרויקט שימור חינוכי הוא מבנה ח'אן אל חילו בלוד העתיקה.
ארכאולוגיה קהילתית

המכון מפעיל מערך חינוכי-קהילתי-ארכאולוגי ל"חידוש הברית בין האדם למורשתו". מטרת המכון להגביר את הזיקה בין הקהילה המקומית למורשתה תוך הכרת הרבדים המגוונים של העבר ההיסטורי והתרבותי בארץ ישראל.
המיזמים של המכון מתמקדים באימוץ אתר ארכאולוגי על ידי הקהילה הצמודה אליו, בשני מיזמים עיקריים - לוד העתיקה ותל בית שמש.
הערות שוליים

↑  בועז גרוס, ממצאי חפירת הענק במזרח תל בית שמש, באתר מכון ישראלי לארכיאולוגיה
↑  תגליות, באתר מכון ישראלי לארכיאולוגיה
↑  ח'אן אל-חילו, באתר מכון ישראלי לארכיאולוגיה
| ידיעת ארץ ישראל |
| --- | --- | --- |
| כללי | ארץ ישראל • ידיעת ארץ ישראל • מחקר אזור בארץ ישראל |  |
| תחומי מדע | היסטוריה • גאוגרפיה • גאולוגיה • אקלים • החי • הצומח • הצפרות בישראל |  |
| תחומי הפעילות | לימודי ארץ ישראל וארכאולוגיה • של"ח וידיעת הארץ • סדרות חינוך • לימודי ארץ ישראל • חוגי סיירות • החקלאות בישראל |  |
| מוסדות | בתי ספר שדה • האגודה הגאוגרפית הישראלית • החברה ההיסטורית הישראלית • החברה המזרחנית הארץ-ישראלית • החברה להגנת הטבע • החברה לחקירת ארץ-ישראל ועתיקותיה • המועצה לשימור אתרי מורשת בישראל • המחלקה ללימודי ארץ ישראל וארכאולוגיה באוניברסיטת בר-אילן • המכון לארכאולוגיה (אוניברסיטת תל אביב) • המכון לארכיאולוגיה ע"ש זינמן • המכון לארכיאולוגיה גלילית • המכון ללימודי ים ע"ש ליאון רקנאטי • המרכז הבינלאומי לשימור ע"ש העיר רומא • המרכז למיפוי ארץ ישראל • המרכז למיפוי ישראל • העמותה הישראלית לפרהיסטוריה • הקרן לחקר ארץ ישראל • יד יצחק בן-צבי • מכון אבשלום • מכון ישראלי לארכאולוגיה • רשות העתיקות • רשות הטבע והגנים |  |
| מסלולים מסומנים | שביל ישראל • שביל ישראל לאופניים • שביל ירושלים • שביל הגולן • שביל הסנהדרין • שביל גולני • שביל הים • סובב כנרת |  |
| חוקרי ארץ ישראל | בנימין מטודלה • אשתורי הפרחי • יהוסף שוורץ • אברהם משה לונץ • אברהם יעקב ברור • זאב וילנאי • יוסף ברסלבי • שמריה גוטמן • צבי אילן • יוסי בן-ארצי • אורי דביר • ספי בן-יוסף • שמואל אביצור • ברוך ספיר • מורה דרך |  |
| ספרי יסוד | ארץ-ישראל: ספר-המסעות • מדריך ארץ ישראל • אנציקלופדיה אריאל • מדריך ישראל • כל ארץ ישראל • אנציקלופדיה לתולדות ארץ-ישראל • אנציקלופדיית החי והצומח של ארץ ישראל |  |
| --- | --- |
בקרת זהויות :  NLI: 987007590766705171 
חפירת הענק באזור המזרחי של תל בית שמש (מימין לכביש בתמונה) אשר נוהלה על ידי מכון ישראלי לארכאולוגיה
תגליות - ארכאולוגיה לכל
סמינר ארכאולוגי של תגליות למרגלות הפירמידה הגדולה בגיזה, מצרים
כנס תגליות השנתי בנושא "ארכאולוגיה והברית החדשה", ינואר 2022 במוזיאון תל אביב לאומנות
קרוב (הלכה)

קרוב הוא אדם שיש לו קרבה משפחתית לאדם אחר. בהלכה, לקרבה בין אנשים ישנה השפעה על כשרות עדות, על איסור עריות, על אבלות ואנינות, על צדקה ועוד.
השפעת קרבה בהלכה > אבלות

לפי ההלכה, אָבֵל הוא אדם שמת אחד משבעת הקרובים לו: אב, אם, אח, אחות, בן/בת זוג, בן, בת, ועל האבל ישנו ציווי הלכתי להתאבל על קרוביו. בתקופה שבין המוות לקבורה, קרוב המשפחה נמצא במצב ביניים והוא מוגדר כאונן, שזהו מצב של אבלות חלקית.
למרות האיסור המוטל על כהן ליטמא בטומאת מת, הוא מחויב לעבור על איסור זה וליטמא לקרוביו בשעת הלוויתם וקבורתם, (למעט מאחות נשואה). יוצא דופן הוא הכהן גדול לו אסור ליטמא לקרוביו תמיד.
השפעת קרבה בהלכה > איסור עריות

איסור עריות הוא איסור על יחסי מין בין קורבי משפחה. באיסור זה חלק מהתורה, בעיקר על קורבה מדרגה ראשונה ושנייה, (אב, ואם, אח ואחות, בן ובת, חותן וחמות, ודודה), בעוד קורבי משפחה רחוקים יותר אסורים מדרבנן (שניות לעריות)
לעומת איסור זה, נישואי קרובים אחרים המותרים בנישואין, כמו למשל נישואים בין דוד לאחיינית (אך לא הפוך) נחשבים אף למצווה, ועל פי דברי חז"ל, על אדם כזה נאמר "אז תקרא ואני אענה".
השפעת קרבה בהלכה > עדות

בהלכות עדות, נפסלה עדותם של קרובי משפחה מדרגה ראשונה ושנייה, גדרי קורבת המשפחה במקרה זה רחבים יותר מלגבי אבלות, עד לרמה של פסול 'שני בשני', פסול אדם להעיד על בן דודו. עדות של קרוב משפחה רחוק יותר - כשרה. גם אם הוא קרוב לאדם שנודע לתביעה בעקיפין, כמו למשל ערב, אסור לו להעיד או לפסוק את ההלכה.
זהירות מיוחדת נדרשת מסיבה זו, בחופה, בה על מסדר הקידושין לבדוק שאף אחד מהעדים המיועדים אינו קרוב לחתן או לכלה, וכן שהעדים אינם קרובים זה לזה, שכן במקרה כזה אין לקידושין תוקף.
השפעת קרבה בהלכה > צדקה

התורה מעניקה חשיבות מיוחדת לכך שעל אדם לחבב ולהעניק עדיפות בכל נושא לקרוביו, לקרבם ולקשור עימם קשרי משפחה הדוקים. כך למשל מוזכרים בתלמוד שבחים אודות "המקרב את קרוביו" או "הנושא את בת אחותו". גם בהלכות צדקה נפסק כי על אדם לתת קודם כול לקרובי משפחתו, עד מחצית מכספי הצדקה. דינים אלו נסמכו על הפסוק ”מבשרך לא תתעלם” (ישעיהו, נ"ח, ז'), ויש מהחכמים (רבי יוסי הגלילי ורבי תנחומא) שקיימו אותם אף כלפי גרושתם.
הערות שוליים

↑  מובא בתחילת פרשת אמור.
↑  מובא במסכת פסחים, מעשה ביוסף הכהן, שלא רצה ליטמא לאחיו שמת בערב פסח, ונמנו אחיו הכהנים וטמאוהו בעל כרחו.
↑  תלמוד בבלי, מסכת מכות, דף י"ג, עמוד א'.
↑  אור זרוע הלכות צדקה.
צביקה פיק

| --- | --- |

 לידה:  3 באוקטובר 1949 י' בתשרי ה'תש"י פולין ורוצלאב, פולין
 פטירה:  14 באוגוסט 2022 (בגיל 72) י"ז באב ה'תשפ"ב ישראל רמת השרון, ישראל
 שם לידה:  הנריק פיק
 תאריך עלייה:  1957
 מקום קבורה:  רמת השרון 
 מוקד פעילות:  ישראל ישראל
 תקופת הפעילות:  1964 – 2022 (כ־58 שנים)
 סוגה:  רוק, רוק פסיכדלי, פופ, דיסקו, יורודאנס
 שפה מועדפת:  עברית 
 כלי נגינה:  פסנתר 
 חברת תקליטים:  סי בי אס, קוליפון, אן אם סי, BMG, הד ארצי
 שיתופי פעולה בולטים:  השמנים והרזים, השוקולדה
 בת זוג:  מירית שם אור (1975–1995) שירה מנור (2004–2021)
 צאצאים:  שרונה פיק, דניאלה פיק 
 מספר צאצאים:  5 
 פרסים והוקרה:  פרס אקו"ם (2011) 
 svikapick.co.il
 פרופיל ב-IMDb
 
צביקה (הֶנרִיק) פיק (3 באוקטובר 1949, י' בתשרי ה'תש"י – 14 באוגוסט 2022, י"ז באב ה'תשפ"ב) היה זמר, מלחין, מוזיקאי ושחקן ישראלי. הפריצה הגדולה שלו אל תודעת הקהל הרחב הגיעה כאשר נבחר לככב בתפקיד הראשי (קלוד) במחזמר "שיער", שהוצג בישראל ב־1970. לאורך שנות ה־70 זכה להצלחה גדולה בהופעות וברדיו עם מספר רב של להיטים וזכייה בתוארי זמר השנה ובפרסים.
כזמר, התמודד בתחרות קדם-אירוויזיון שבע פעמים, יותר מכל אמן אחר, אך מעולם לא זכה והתמודד באירוויזיון. השיר "דיווה", שהלחין לדנה אינטרנשיונל, זכה בתחרות האירוויזיון 1998.
ב-2002 הועלה בתיאטרון "הבימה" המחזמר "מרי לו", המבוסס על שיריו של פיק, בכיכובם של אמיר פיי גוטמן, יעל בר-זוהר ואילנה אביטל. הפקה זו זכתה להצלחה רבה והוצגה למעלה מ-400 פעמים. ב-2016 המחזמר הוצג שוב בהפקה עצמאית, ובשנת 2022 עלה המחזמר פעם נוספת בכיכובה של ליהי טולדנו בתפקיד מרי לו.
בפברואר 2011 קיבל את פרס אקו"ם על מפעל חיים בתחום הזמר העברי.
ביוגרפיה > נעוריו ותחילת דרכו

פיק נולד בעיר ורוצלב שבפולין בשם הנריק פיק, אחד מתוך שני ילדים של בוריס (בן-ציון) ופאולינה פיק ששרדו את השואה אך מיעטו לדבר על כך. סבו ניהל קונסרבטוריון ודודו היה פרופסור למוזיקה. בגיל חמש החל בלימודי מוזיקה קלאסית ולאחר שהמשפחה עלתה לישראל בעליית גומולקה ב-29 בספטמבר 1957 באנייה "עליה", המשיך את לימודי המוזיקה בקונסרבטוריון שברמת גן. הוא למד בבית הספר היסודי רמז בעיר בני ברק ואת לימודיו התיכוניים עשה בטכניקום בגבעתיים.
כבר בגיל 15 הופיע כגיטריסט, קלידן וזמר בלהקות "טלסטאר", "השמנים והרזים" ו"השוקולדה", לאחר שהושפע עמוקות מלהקות הרוק של אותה תקופה – הבי ג'יז, הביטלס, הרולינג סטונז והביץ' בויז.
פיק שוחרר מצה"ל לאחר כחודש וחצי בלבד, מאחר שהיה שרוי בדיכאון לאחר שאביו נפטר מסרטן כמה חודשים לפני גיוסו. עבד כדי לסייע לפרנסת משפחתו, שהייתה נתונה בקשיים כלכליים.
ביוגרפיה > שנות התשעים: חזרה לתודעה

ב-1991, בעקבות יוזמה של העיתונאים עמית שהם וגיא אסיף, שערכו קודם לכן סדרה של מסיבות "חזרה לשנות השבעים" הופיע ברחבי הארץ עם להקת "נושאי המגבעת" שביצעה את שיריו בליווי רוקיסטי. הופעות אלה זכו להצלחה בקרב קהל צעיר והחזירו את פיק לתודעה הציבורית. במסגרת שיתוף הפעולה - הקליט פיק עם הלהקה שלושה שירים שיצאו לרדיו ב-1992: גרסאות ל"שיר הפרחה" ו"לגור איתו" וכן שיר מקורי - "למה לא?" (מילים: טל גורדון), שנודע גם בשם "קחי אותי אל תוך החלומות". עוד באותה תקופה הלחין לאלבומו של אורי פיינמן את השיר "אולי כמו אהבה".
בקדם-אירוויזיון 1993 התמודד פיק עם השיר "ארטיק קרטיב" (מילים: מירית שם-אור). השיר אמנם הגיע למקום השביעי בתחרות אבל הפך לאחר מכן ללהיט ענק.
ב-1994 הלחין את "אני לא יכולה בלעדיך" לאלבומה השני של דנה אינטרנשיונל, אומפטמפה. השיר הפך ללהיט גדול, ודורג במקום החמישי במצעד הפזמונים השנתי תשנ"ה (1995) של רשת ג'. פיק עצמו הקליט מאוחר יותר גרסה משלו לשיר.
באמצע 1995 הוציא את האלבום "לעשות אהבה" בחברת "הד ארצי". שיר הנושא - נעימה אינסטרומנטלית פתח וסגר את האלבום, עוד בלטו באלבום שני שירים שכתב אסי דיין: "סוף" ו"דוח" וכן "פיטר פן" שכתבה חמוטל בן זאב. כותבים נוספים באלבום היו מירית שם אור, אילן גולדהירש ומקס גת-מור. פיק עיבד הפיק מוזיקלית וניגן בקלידים, ועימו השתתפו בהקלטות גם גיל פלדמן ורונן שפירא בקלידים, אבי סינגולדה בגיטרות, אלי בן שושן בתופים וכלי הקשה, ואבי יפרח בבס. עוד באותה שנה הלחין וביצע עם דנה אינטרנשיונל את הדואט "מי שלא רוקד עומד" (מילים: מקס גת-מור, עיבוד: עופר ניסים וצביקה פיק), שנכלל באלבום, איפיטמפה.
ב-1998 הגיע פיק להישג הבינלאומי הגדול ביותר שלו. השיר "דיווה", שהלחין לזמרת דנה אינטרנשיונל, זכה במקום הראשון באירוויזיון, והביא לו פרסום עולמי רב. מעבד השיר היה המוזיקאי אלון לוין, אך שמו "נשמט" מרשימת הקרדיטים. ועדת בירור שהקימה אקו"ם אישרה את העניין וקבעה כי לוין זכאי לפחות לחצי מהתמלוגים. לאחר דיונים חוזרים ונשנים תבע לוין את פיק, וזכה בתביעה שהגיש.